
Priloga 1 k razpisni dokumentaciji


I. Varovanje osebnih podatkov (MGTŠ)
	
Dokument »Obvestilo posameznikom po 13. členu Splošne uredbe o varstvu osebi podatkov glede obdelave osebnih podatkov« je dostopno na spletni strani Ministrstva za gospodarstvo, turizem in šport: 

https://www.gov.si/drzavni-organi/ministrstva/ministrstvo-za-gospodarstvo-turizem-in-sport/o-ministrstvu/  


Javni razpis za sofinanciranje individualnih nastopov podjetij na mednarodnih sejmih v letih 2023-2028
Javni razpis za sofinanciranje individualnih nastopov podjetij na mednarodnih sejmih v letih 2024-2028

[image: Slika, ki vsebuje kontaktne podatke o kontaktni osebi Ministrstva za gospodarstvo, turizem in šprt v zvezi z varstvom osebnih podatkov in link do obvestila o varstvu osebnih podatkov]
Stran 2 od 5

II. Varovanje osebnih podatkov in poslovnih skrivnosti (SPIRIT)

1. Varstvo osebnih podatkov

OBVESTILO ZUNANJIM OSEBAM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV  

EVIDENCA JAVNIH RAZPISOV in POZIVOV


Podatki o upravljalcu zbirke osebnih podatkov: 

SPIRIT Slovenija, javna agencija (v nadaljnjem besedilu: agencija) je pravna oseba javnega prava, ki v skladu s strateškimi usmeritvami in dokumenti, ki jih sprejme vlada, opravlja strokovne in razvojne naloge pospeševanja konkurenčnosti gospodarstva na naslednjih področjih:
· podjetništvo 
· investicije in
· internacionalizacija.

Agencijo zastopa direktor, Rok Capl. Agencija opravlja z zakonom in sklepom o ustanovitvi določene naloge v javnem interesu z namenom, da zagotovi trajno, strokovno in neodvisno izvajanje ukrepov pri opravljanju njenih nalog.

Kontaktni podatki:
SPIRIT Slovenija, javna agencija, Verovškova ulica 60, 1000 Ljubljana, Slovenija
T: 01 589 18 70
E: info@spiritslovenia.si
W: www.spiritslovenia.si

Kontakt pooblaščene osebe za varstvo osebnih podatkov (DPO): SPIRIT Slovenija, javna agencija, Verovškova ulica 60, 1000 Ljubljana, Slovenija, s pripisom »za pooblaščeno osebo za varstvo osebnih podatkov«, e-pošta: dpo@spiritslovenia.si, tel.: 01 589 18 70.

Informacija o pravici do vložitve pritožbe pri nadzornem organu: 

Posameznik, na katerega se nanašajo osebni podatki, ima pravico do vložitve pritožbe pri nadzornem organu za varstvo osebnih podatkov. Pritožba se vloži na naslov: Informacijski pooblaščenec, Dunajska cesta 22, 1000 Ljubljana, tel: 01 230 97 30, e-mail: gp.ip@ip-rs.si, spletna stran: https://www.ip-rs.si/.

Obseg zbranih podatkov in namen obdelave osebnih podatkov: 

Podatke se hrani in obdeluje z namenom zagotovitve pravilnosti izvedenega izbornega postopka skladno z veljavno zakonodajo in drugimi predpisi, ki urejajo izvajanje naložb v skladu s finančnimi pravili Mehanizma za okrevanje in odpornost, skladov Evropske unije, Evropskega sklada za regionalni razvoj (ESRR), Evropskega socialnega sklada plus (ESS+), Kohezijskega sklada in Sklada za pravični prehod (SPP) ter slovenskih javnih sredstev. 

Agencija bo pridobivala in obdelovala zgolj tiste osebne podatke, ki so neposredno in objektivno povezani z izvajanjem javnega razpisa, oziroma izvrševanjem pogodbe o sofinanciranju.

Obdelava podatkov je potrebna za izvajanje nalog, povezanih z javnim razpisom (kot so preverba in ocenjevanje vloge, komunikacija z upravičencem, izdaja sklepa o izbiri in s tem zamejeni združljivi nameni naknadne obdelave), torej nalog, ki se izvajajo na zahtevo upravičenca pred potencialno sklenitvijo pogodbe o sofinanciranju, ob njegovi prijavi na zadevni javni razpis, oziroma v nadaljnje, ob izvajanju tovrstne pogodbe. Namen obdelave je izvedba javnega razpisa (preverba izpolnjevanja razpisnih pogojev, izdelava ocene prejete vloge, preverba točnosti podatkov glede na javne evidence), vodenje podatkov in evidenc (evidence izbranih in neizbranih prijaviteljev (vključno z zavrženimi vlogami)), vodenje statističnih in drugih analitičnih evidenc ter priprava poročil in drugih dokumentov. 


Zagotovitev osebnih podatkov v kontekstu prijaviteljeve vloge in prijave na zadevni javni razpis oziroma pripadajočih dokazil, je obveznost, ki je potrebna za sklenitev pogodbe o sofinanciranju. Morebitne posledice, če se tovrstni podatki ne zagotovijo, torej če se odda prijava in vloga, ki je pomanjkljiva, ker ne vsebuje določenih osebnih podatkov, ki bi bili z vidika presoje vloge, presoje izpolnjevanja pogojev  oziroma prijave nujni, je izdaja sklepa o neizbiri, oziroma formalno zavrženje vloge. Prijavitelj je lahko, skladno s pravili postopka javnega razpisa pozvan, da svojo pomanjkljivo prijavo oziroma vlogo ustrezno dopolni.

Po sklenitvi pogodbe o sofinanciranju bo upravičenec zavezan k posredovanju osebnih podatkov v okviru zahtevkov in pripadajočih dokazil oziroma drugih gradiv, na podlagi pogodbene obveznosti upravičenca, pri čemer bo neizpolnjevanje te pogodbene obveznosti lahko privedlo do tega, da zahtevki ne bodo mogli biti plačani oziroma do odstopa agencije od pogodbe. Namen obdelave podatkov po sklenitvi pogodbe o sofinanciranju bo preverjanje izpolnjenosti pogojev, rokov in proračunskih možnosti za izplačilo zahtevka (nastanek dejanskih stroškov, realizacija, in druge oblike dokazil), vodenje evidence veljavnih operacij (vključno z odstopi od pogodb), poročanje Ministrstvu za gospodarstvo, turizem in šport, organu upravljanja, Ministrstvu za finance, Računskemu sodišču, Evropski komisiji, Uradu za nadzor proračuna in drugim pristojnim nadzornim organom, vodenje statističnih in drugih analitičnih evidenc, priprava poročil in drugih dokumentov, vrednotenje, objava prejemnikov sredstev, obdelava za namene sodelovanja in priprave oziroma izdelave vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi), poročanje o dodeljenih državnih pomočeh ter učinkovitega delovanja informacijskih sistemov, ki jih uporablja ali jih je dolžna uporabljati agencija.

Pravna podlaga za obdelavo osebnih podatkov: 

Pravno podlago predstavljajo b) in e) točki prvega odstavka 6. člena Splošne uredbe o varstvu podatkov, drugi odstavek 69. člena in 140. člen Uredbe št. 1303/2013/EU, Priloga XVII Uredbe (EU) 2021/1060, 22. člen Uredbe EU 2021/241, četrti odstavek 6. člena ZVOP-2, 66. člen Zakona o splošnem upravnem postopku, 40. do 51. člen Zakona o preprečevanju pranja denarja in financiranja terorizma, 77. člen Zakona o javnem naročanju in drugi posebni zakoni, ki so podlaga za izvajanje posameznega razpisa.

Ukrepi za varovanje osebnih podatkov:

Zaposleni na agenciji (skrbniki pogodb, kontrolorji) in drugi javni uslužbenci, ki morajo po službeni dolžnosti imeti dostop do osebnih podatkov, so zavezani k varovanju osebnih podatkov ter tudi k varovanju z njimi povezanih podatkov ali osebnih podatkov po Splošni uredbi o varstvu podatkov in Zakonu o varstvu osebnih podatkov. 

Na tehnični ravni agencija izvaja ukrepe za varovanje osebnih podatkov, v okviru katerih zagotavlja predvsem fizično varovanje gradiva, ki vsebuje osebne podatke v posebnih zaklenjenih omarah. Pisarne uslužbencev, kje se gradivo hrani, so varovane z navadnimi vrati, ki se zaklepajo, delovni prostori agencije pa so varovani z alarmnimi napravami in izven delovnega časa agencije zaklenjeni. Agencija izvaja tudi organizacijske ukrepe, v okviru katerih si prizadeva za hranjenje zgolj minimalno potrebnih osebnih podatkov in izvedbo psevdonimizacije podatkov, kadar je to mogoče in primerno za obdelavo. 

Glede varovanje osebnih podatkov v e-okolju, so javni uslužbenci pri varovanju dokumentov oziroma podatkov dolžni ravnati skladno z Uredbo o upravnem poslovanju, ki zahteva (85. člen), da se dokumenti ali drugo gradivo, ki vsebuje varovane podatke v elektronski obliki ne smejo brez šifriranja posredovati izven podatkovno komunikacijskega omrežja agencije. Tovrstni podatki se hkrati smejo posredovati le v ustrezno varovane informacijske sisteme ali v varne elektronske poštne predale, ki so dostopni z uporabo podatkov za varno elektronsko podpisovanje. Omenjeno velja tudi za aplikacije, v katere se je mogoče prijaviti zgolj preko uporabe gesla in digitalnega potrdila SIGOV-CA.


Kategorije uporabnikov osebnih podatkov: 

Posredovane osebne podatke bodo na agenciji uporabljale sledeče kategorije oseb: člani razpisne komisije, zaposleni v Sektorju za finančne spodbude, zaposleni v Oddelku za pravne in kadrovske zadeve, zaposleni v Oddelku za finance, informatiko in splošne zadeve, zaposleni, ki opravljajo naloge glavne pisarne agencije ter nadzorni organi: Ministrstvo za gospodarstvo, turizem in šport, Ministrstvo za kohezijo in regionalni razvoj, Finančna uprava Republike Slovenije, Organ upravljanja, Organ za potrjevanje na Ministrstvu za finance, Računsko sodišče Republike Slovenije, Urad Republike Slovenije za nadzor proračuna in ostali nadzorni organi v okviru njihovih pristojnosti.

Informacije o prenosih osebnih podatkov v tretjo državo ali mednarodno organizacijo: Podatki se lahko prenašajo na zahtevo Evropske komisije ali institucij pristojnih za kontrolo za namen preverjanja v okviru njihove pristojnosti.

[bookmark: _Hlk157161755]Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja: 5 let od dneva zaključka postopka izbora (zavrnjene / zavržene vloge), oziroma trajno (odobrene vloge – arhivsko gradivo).

Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov: Posameznik lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, pravico do popravka, ugovora, izbrisa ali omejitve obdelave. Če posameznik zahteva izbris ali omejitev obdelave njegovih osebnih podatkov ter o tem obvesti skrbnika razpisa ali pogodbe ali pooblaščeno osebo za varstvo osebnih podatkov upravljavca in vloge ni mogoče nadalje obravnavati ali izvrševati pogodbe, se šteje, da je s tem odstopil od vloge oziroma pogodbe. Osebni podatki posameznika se zbrišejo z dnem odstopa od vloge oziroma z dnem vrnitve po veljavni pogodbi že prejetih sredstev.

Informacija o pravici do preklica privolitve, kadar obdelava temelji na privolitvi: Obdelava ne temelji na privolitvi posameznika.

Zagotovitev osebnih podatkov je zakonska ali pogodbena obveznost: Da

Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov: Posameznik lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, pravico do popravka, ugovora, izbrisa ali omejitve obdelave. Če posameznik zahteva izbris ali omejitev obdelave njegovih osebnih podatkov ter o tem obvesti vodjo razpisa ali pogodbe ali pooblaščeno osebo za varstvo osebnih podatkov upravljavca in vloge ni mogoče nadalje obravnavati ali izvrševati pogodbe, se šteje, da je s tem odstopil od vloge oziroma pogodbe. Osebni podatki posameznika se zbrišejo z dnem odstopa od vloge oziroma z dnem vrnitve po veljavni pogodbi že prejetih sredstev. Posameznik ima tudi pravico, da ugovarja obdelavi osebnih podatkov in pravico do prenosljivosti svojih osebnih podatkov, pri čemer se, skladno s tretjim odstavkom 20. člena Splošne uredbe o varstvu podatkov, pravica do prenosa osebnih podatkov ne uporablja glede obdelave, ki je potrebna za opravljanje nalog, ki jih agencija izvaja v javnem interesu v skladu s področnim zakonom ali pravnim aktom, ki je enakovreden zakonu.

Informacije o obstoju avtomatiziranega sprejemanja odločitev, vključno z oblikovanjem profilov ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki: Prek sistema MFERAC se lahko avtomatizirano preverja dejanske lastnike prijaviteljev, ki so v skladu z zakonom, ki ureja preprečevanje pranja denarja in financiranja terorizma, zavezani k vpisu podatkov v Register dejanskih lastnikov, ki ga vodi Agencija Republike Slovenije za javnopravne evidence in storitve (AJPES). Preverjanje pa je mogoče tudi prek integriranega orodja IT Arachne, namenjenega podatkovnemu rudarjenju in obogatitvi podatkov, ki ga je razvila Evropska komisija in se uporablja na področju strukturnih skladov (Evropski socialni sklad, Kohezijski sklad in Evropski sklad za regionalni razvoj) in ukrepov, ki izhajajo iz Mehanizma za okrevanje in odpornost z namenom krepitve odkrivanja, preprečevanja in ugotavljanja goljufij.


2. Varovanje poslovnih skrivnosti

Prijavitelj, ki kandidira na razpisu se z oddajo vloge strinja, da bo celotna vloga, ne glede na tajnost ali zaupnost podatkov, na razpolago vsem zgoraj navedenim kategorijam uporabnikov osebnih podatkov. 

S prijavo na javni razpis se prijavitelj strinja, da javni uslužbenci in ostali vključeni v obdelavo vlog z namenom preverjanja in ocenjevanja vloge ter sprejemanja odločitve o sofinanciranju vpogledajo v vlogo ter vključno v tiste njene dele, ki so označeni kot poslovna skrivnost, saj je vpogled v te dele potreben za preverjanje izpolnjevanja pogojev in izdelavo ocene vloge.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi kot poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18; v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo agencija lahko domnevala, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ. 

Podatki o sofinanciranih operacijah, za katere je tako določeno s predpisi ali so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, programsko območje upravičenca in znesek javnih virov financiranja operacije. Objave podatkov o operaciji in upravičencih do sredstev bodo izvedene v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.

